open-index/open-wikipedia-markdown huggingface dataset:
Argentine Islands

**Argentine Islands** er en øygruppe i Antarktis, beliggende ni kilometer sørvest for Petermann Island og sju kilometer nordvest for Cape Tuxen i Wilhelm Archipelago utenfor Den antarktiske halvøy.

Øygruppen ble oppdaget under Jean-Baptiste Charcots ekspedisjon 1903–05 og gitt navnet Îles Argentines etter den argentinske republikk i takknemlighet for myndighetenes velvilje i forbindelse med ekspedisjonen. British Graham Land Expedition (BGLE) under ledelse av John Riddoch Rymill var stasjonert på Argentine Islands i 1935 og gjennomførte grundige undersøkelser av dem.

Storbritannia ved Falkland Islands Dependencies Survey etablerte Base F (Argentine Islands) i 1947 på øya Winter Island. Forskningsstasjonen flyttet til naboøya Galindez Island i 1954, og i 1977 skiftet den navn til Faraday Station. Stasjonen ble i 1996 overført til Ukraina og omdøpt til Akademik Vernadskyj.

## Kilder
*
Bauhaus (byggemarked)

**BAUHAUS** er et tysk-basert byggemarked med 220 varehus i 15 europeiske land. Det har i dag sitt europeiske hovedsete i Mannheim, Tyskland og sitt svenske og norske hovedsete i Stockholm, Sverige.

## Historie
BAUHAUS introduserte konseptet «alt-under-ett-tak» i 1960, da det første byggevarehuset åpnet i Mannheim i Tyskland. I dag finnes BAUHAUS i 15 land og representeres i flere enn 220 byggevarehus, hvorav 3 i Norge.

BAUHAUS kom til Norge i 2007, da de åpnet sitt varehus på Liertoppen i Lier. I 2010 åpnet de sitt andre varehus i Vestby utenfor Oslo. Sommeren 2022 åpnet BAUHAUS nytt varehus i Stavanger.

I Europa er det i alt 220 varehus fordelt på 15 land, blant andre Tyskland, Østerrike, Danmark, Sverige, Tsjekkia, Finland, Spania, Tyrkia, Kroatia, Sveits, Slovenia, Ungarn, Norge, Island og Estland.

## Referanser


## Eksterne lenker
* 
* Bauhaus' norske hjemmeside
Martyn Bernard

**Martyn Bernard** (født 1984) er en britisk høydehopper.  

## Karriere
Han vant sølv under Samveldelekene 2006 i Melbourne, og bronse i innendørs-EM 2007.

I VM i friidrett 2007 i Osaka satte han personlig rekord utendørs med 2,29 i kvalifiseringen. I finalen greide han 2,21, men sto deretter over helt til lista lå på 2,33, og han rev to ganger på 2,35. Grunnen til at han sto over så mange høyder var at han ble skadet, og måtte begrense antall hopp.

Bernard representerte Storbritannia i høydehopp under Sommer-OL 2008. Han kvalifiserte seg til finalen sammen med to andre briter, med et hopp på 2,29. Her endte han på 9.-plass med 2,25. 

Bernard gikk ved Outwood Grange College i Wakefield før han studerte psykologi ved Liverpool John Moores University fra 2004 til 2007.

## Referanser


## Eksterne lenker
*
Mehmed Divanović

**Mehmed Divanovic** (født 12. desember 1984) er en montenegrinsk fotballspiller som spilte for Sarpsborg 08 Fotballforening mellom 2010 og 2012.

## Referanser


## Eksterne lenker
*
Bull-museet

**Bull-museet** eller **Rendalen Bygdemuseum** holder til i Rendalens gamle prestegard fra 1747 på Bergset. Dette var forfatteren Jacob Breda Bulls fødested og barndomshjem. Her finnes en samling som bl.a. inneholder vogga han lå i som barn, og møbler fra hans arbeidsrom i København. 

I hagen rundt prestegården finner man blant annet graven til hesten Vesleblakken fra Bulls novelle. Hagen stelles av Rendalen Hagelag. Museet er arena for ulike kulturarrangement. Hver sommer framføres Bull-spillet *[[Morosamme kropper og arme kroker]]* på tunet i museet.

Museet omfatter også Berger gamle skole 100 meter sør for prestegården. Her er det skolemuseum, bankmuseum og en stor musikksamling knyttet til musikeren Ottar E. Akre.

## Referanser




## Eksterne lenker
* 
* Rendalen kommune  om museet
Alhóndiga de Granaditas

**Alhóndiga de Granaditas** er en gammel bygning i Guanajuato by i Mexico, tidligere brukt som kornlager.

Denne historiske bygningen ble opprettet for å erstatte et gammelt kornmagasin i nærheten av byens elv. Byggingen fant sted fra 1798 til 1809, etter ordre fra Juan Antonio de Riaño y Bárcena, en spanjol som var kvartermester i byen under visekongedømmet i den spanske kolonien Ny-Spania.

Bygningen er 23 meter høy og dekker et areal på hele 4828 kvadratmeter. Den er bygget på siden av en ås, og to av sidene er omgitt av høyder. Dette er en konsekvens av den det spesielle landskapet i byen. Bygningen ble også brukt til kjøp og salg av hvete, mais og andre korntyper. Før den meksikanske uavhengigheten fra Spania ble den brukt som lager, militær kaserne og fengsel. Den er nå museum.

## Den meksikanske uavhengighetskrigen
Under den meksikanske uavhengighetskrigen på begynnelsen av 1800-tallet ble bygningen beleiret, plyndret og delvis brent ned av geriljatroppene til den kjente opprørslederen Miguel Hidalgo.

De fire viktigste hovedaktørene bak uavhengighetskrigen, Miguel Hidalgo, Ignacio Allende, Juan Aldama og José Mariano Jiménez, ble tatt til fange og halshogd av den spanske kolonimakten. Hodene til de fire opprørerne ble hengt opp fra hjørnene av Alhóndiga, som på denne tiden ble brukt som fengsel for meksikanske geriljasoldater. Meningen med å henge opp hodene var til skrekk og advarsel til andre meksikanske uavhengighetsbevegelser.

Hodene ble hengende på bygningen i hele 10 år, frem til Mexico fikk sin uavhengighet i september 1821. De ble deretter tatt ned og sendt til Mexico by, hvor de ble begravd i mausoleet under Ángel de la Independencia.
Morosamme kropper og arme kroker

***Morosamme kropper og arme kroker*** er en teaterforestilling som spilles årlig ved Bull-museet i Rendalen. Stykket har manus og musikk av Tor Karseth, og er basert på Jacob Breda Bulls folkelivsskildringer fra Rendalen på slutten av 1800-tallet. Forestillingen arrangeres i samarbeid med Hedmark Teater.

Bulls skildring av menneskeskjebnene i den tidas Rendalen har grepet mange gjennom tida. Et tema Bull ofte tar opp i historiene sine, er de dårlige kårene folk levde under på hans tid. Bull skildrer datidas urettferdighet og krenkelser av fattigfolk, uten å moralisere eller fordømme. Hans kjærlighet og nærhet til folket, byga og naturen kommer fram i hans diktning, så også i denne forestillingen. Med humor og skøyeraktighet, sårhet og ydmykhet, tar skuespillerne med oss inn i disse møtene, og lar oss få ta del i hverdagslivet med slitet og åket, men også dansen, latteren og ungdommens forelskelse.

Rammen rundt forestillingen er den gamle prestegården der Jacob Breda Bull ble født i 1853. Stykket spilles av 30-40 aktører, hovedsakelig store og små amatørskuespillere fra Rendalen.

## Referanser
Det antarktiske arkipel

**Det antarktiske arkipel** (engelsk: **Palmer Archipelago**) er en øygruppe utenfor nordvestkysten av Den antarktiske halvøy. Den strekker seg fra Tower Island i nord til Anvers Island i sør og er separert fra Danco Coast i Graham Land av Gerlachestredet. I tillegg til Tower Island og Anvers Island omfatter øygruppen blant annet Trinity Island, Hoseason Island, Liège Island, Brabant Island og Wiencke Island.

Øygruppen ble navngitt Archipelago Palmer av Adrien de Gerlache i 1898 etter Nathaniel Palmer som observerte den nordlige delen av øygruppen i 1820.

Både Argentina og Storbritannia har hatt forskningsstasjoner her.

## Kilder
* 

## Eksterne lenker
*
Vennlige aftenvind

«**Vennlige aftenvind**» er et skillingstrykk som Alf Prøysen samlet inn til visespalten sin i bladet «Magasinet for alle» i 1954. Tekst og melodi er også gjengitt i Prøysens bok *[[De gamle visene]]*, og der forteller han at denne visa står i mange håndskrevne visebøker. På et skillingstrykk har den undertittelen «**Christines sang ved fyret**». Alf Prøysen mente at den kunne stamme fra et gammelt dansk syngespill.

Elin Prøysen skriver i boka «Sangene i våre hjerter» fra 2007, at visa også kalles «**Sjømannens hjemkomst**» og er skrevet av Julius Strindberg. Teksten er fra en dansk visebok som heter «Danmarks syngende mand på bølge og land». Under teksten står initialene J.S som forfatteren tyder som Julius Strindberg. Han var Danmarks største produsent av skillingsviser andre halvdel av 1800-tallet.

## Teksten

**1.**Vennlige aftenvind, bring du min klage hen til min venn,
bed ham, o bed ham at komme tilbake til meg igjen.
Hist ved de fremmede strande han vanker
mon han end bærer i hjerte og tanker,
piken som han venter ve Østersjøens banker.
O gid han var her igjen.

**2.**Borte i syden min elskede drager, mon han er tro,
si om de glimrende møer ham behager, du vet det jo.
Si om den glødende ravnsorte pike
fengsler hans hjerte med sang uten like.
Når hennes toner mot himmelen stiger
mom han da minnes sin venn.

**3.**Når jeg ved stranden i ensomhet sitter, minnes jeg deg,
hører i skogen jeg fuglenes kvitter, da tenker jeg.
O gid han var her, da skulle vi bygge
ensomt i skoven vår hytte, vår lykke.
Blomster og løv skulle værelset smykke
bedre enn fløyel og gull.

**4.**Aftenvind vift i min elskedes lokker, hvor han enn er,
og dersom fremmede piker seg flokker om ham, da bær,
hilsen fra Norge og så fra hans pike,
at hun står ene, forlatt, må du sige,
si hun er trofast vil aldri ham svike
si at hun elsker kun ham.

**5.**Og hvis han rikedom i gullandet henter, før ham da hit,
jeg er kun ringe ei rikdom jeg venter, thi elskede vit,
vel er hun fattig den lille Christine
rik er min kjærlighet, ja som en mine,
deg kun jeg elsker, ei sakene fine
elskov er glad uten dem.

**6.**Men hvis han sank i den villende bølge, skaff meg da bud,
at jeg ham trofast i døden kan følge, hist opp til Gud.
Nei vi skal leve og sorgene glemme,
kjenner du ikke din elskede stemme,
hist ligger båten, men nu er jeg hjemme
hos min Christine igjen.
Pengyang

**Pengyang** (kinesisk: 彭阳县; pinyin: *Péngyáng Xiàn*) er et fylke i byprefekturet Guyuan i den autonome region Ningxia Hui i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
Tangvollsjøen

**Tangvollsjøen** er en innsjø i Brungmarka, lengst sør i Trondheim kommune i Trøndelag. Den ligger 566 meter over havet, og har utløp mot nord gjennom Tangvollelva (Tangvolla) til Selbusjøen.

## Referanser
Storavatnet (Trondheim)

**Storavatnet** er en innsjø i Brungmarka i Trondheim kommune i Trøndelag. Den ligger 386 meter over havet og har utløp mot vest gjennom Storavassbekken, som munner ut i elva Brunga som fortsetter mot nordvest til Bjørsjøen.

## Referanser
Litjrensfjellet

**Litjrensfjellet** er et fjell i Selbu kommune i Trøndelag, like ved grensa til Klæbu. Det har en høyde på 756 meter over havet. Litjrensfjellet er en del av den østlige begrensinga for området Brungmarka.

## Referanser
Sandafjellet

**Sandafjellet** er et fjell i Brungmarka i den sørlige delen av Klæbu i Trondheim kommune i Trøndelag. Fjellets høyeste punkt er 649 meter over havet.

## Referanser
Langsjøen (Trondheim)

**Langsjøen** er en innsjø i Brungmarka i Trondheim kommune i Trøndelag, like ved grensa til Melhus. Den ligger 553 meter over havet og har utløp mot nord gjennom Langsjøbekken og senere Dånnøyelva, som munner ut i Selbusjøen.

## Referanser
Hevillen

**Hevillen** er et fjell i Selbu, Malvik og Trondheim kommune i Trøndelag. Hevillen var inntil 2020 ett av seks punkter på fastlandet i Norge der fire kommunegrenser møttes. Det har en høyde på 412 meter over havet og er Klæbus og Trondheims østligste punkt.

Navnet har opphav i *en hevel,* en bergrygg eller bergnabb som vises godt fordi den hever seg opp over omgivelsene.

Området rundt Hevillen beliggende i Malvik ble i 2010 vernet som **Hevillen naturreservat**. Naturreservatet dekker et område på 1&nbsp;374 dekar (1,374&nbsp;km²).

## Referanser




## Eksterne lenker
* Hevillen på Peakbook.org
* Hevilen på Toppomania.info
Brungfjellet

**Brungfjellet** er et fjell i Brungmarka, og ligger i grenseområdet mellom kommunene Trondheim og Melhus i Trøndelag. Den høyeste toppen (637 moh.) ligger i Melhus. Brungfjellet er en del av den vestlige begrensninga av Brungmarka.

## Referanser
Ingrid Søndenå

**Ingrid Katrine Buer Søndenå** (født 20. desember 1993) er en norsk tidligere fotballspiller. 

## Klubbkarriere

### Rustad og Lyn
Søndenå begynte sin fotballkarriere på . Det var her hun først ble lagt merke til, og hun ble tatt ut til en landslagssamling med Norges J15-landslag i 2007.

Året etterpå dro Søndenå til , der hun ble med i det dyktige J93-laget deres. I 2009 vant Lyn finalen i Norway Cup på straffespark, og Søndenå ble kåret til banens beste spiller.

### Røa
Tidlig i 2010 hospiterte Søndenå med Røa, og hun ble fort tilbudt kontrakt. Hennes offisielle debut kom mot den svært tøffe motstanderen Turbine Potsdam. Deretter fikk Søndenå spille i Røas første kamp i Toppserien 2010. Ettersom skader kom i veien, ble Søndenå flyttet på til både venstre- og høyreback, men hun spiller primært midtstopper.

Søndenå fikk mye tillit den første sesongen, og spilte hele cupfinalen det året. I 2011, derimot, konkurrerte hun mot Gunhild Herregården og Guro Knutsen Mienna, og fikk mindre spilletid. 2012-sesongen ble ødelagt av skader og sykdom etter et flåttbitt. 

### Vålerenga
Som 19-åring signerte hun for Vålerenga før 2013-sesongen. I sin første sesong for klubben spilte hun 13 kamper, før hun de neste årene etablerte seg i laget og fikk mer spilletid. 

Høsten 2017 ble det kjent at hun måtte opereres for å fjerne en hjernesvulst. Til seriestart i 2018 var hun tilbake på fotballbanen, bare seks måneder etter hjernesvulsten. I september 2018 fikk hun påvist hjernesvulst igjen, og måtte opereres for andre gang. 

I 2018 nådde hun en milepæl med 100 spilte kamper for Vålerenga. I 2019 var hun med å ta sølv både i Toppserien og i Norgesmesterskapet med Vålerenga. 

Etter syv år og 135 offisielle kamper ble det i desember 2019 kjent at hun forlot klubben. Hun var på dette tidspunktet den Vålerenga-spilleren med flest kamper for klubben på øverste nivå i norsk fotball, med 116 kamper i Toppserien. 

### Stabæk
I desember 2019 ble det kjent at hun hadde signert for Stabæk. Hun var i 2020 med å rykke opp fra 1. divisjon til Toppserien med klubben. Søndenå la opp som fotballspiller etter 2022-sesongen. 

## Landslagskarriere
Søndenå har landskamper for J17, J19, U20 og U23-landslaget til Norge. 

Hun debuterte for Norges J19-landslag i en treningskamp mot Sverige, fortsatt bare 16 år gammel. I 2012 ble hun kaptein for J19-landslaget. I EM-kvalifiseringen ble hun skadet i første kamp, og sto over de to siste. Hun var også med til U20-VM i Japan, men spilte ingen kamper. 

## Referanser


## Eksterne lenker
*
Ivo Cipci

**Ivo Cipci** (født 25. april 1933) jugoslavisk vannpolospiller som deltok i de olympiske leker 1956 i Melbourne og 1960 i Roma.

Cipci vant en olympisk sølvmedalje i vannpolo under Sommer-OL 1956 i Melbourne. Han var med på det jugoslaviske laget som kom på andreplass i vannpoloturneringen bak Ungarn. Finalerunden besto av seks lag. Det jugoslaviske laget vant tre kamper, tapte én og spilte én uavgjort. Ungarn, som vant alle fem kampene, fikk ti poeng, og sølvvinnerne Jugoslavia sju. Cipci spilte alle sju kampene i OL-turneringen. 

## OL-medaljer
* 1956  Melbourne -  Sølv i vannpolo,  Jugoslavia

## Referanser


## Eksterne lenker
*
Abdelhalim Ouradi

**Abdelhalim Ouradi** (født 19. mars 1981) er en algirsk amatørbokser, som konkurrerer i vektklassen bantamvekt. Ouradi har ingen større internasjonale resultater, og fikk sin olympiske debut da han representerte Algerie under Sommer-OL 2008. Her ble han slått ut i første runde av John Joe Nevin fra Irland i vektklassen bantamvekt. Han har også et gull fra 2007 i de panafrikanske leker på hjemmebane.

## Eksterne lenker
*
Óscar Valdez

**Óscar Rafael Valdez Fierro** (født 22. desember 1990 i Nogales) er en mexicansk amatørbokser, som konkurrerer i vektklassen bantamvekt. Valdez fikk sin olympiske debut da han representerte Mexico under Sommer-OL 2008. Her ble han slått ut i første runde av Enkhbatyn Badar-Uugan fra Mongolia i vektklassen *[[Boksing under Sommer-OL 2008 – Bantamvekt|bantamvekt]]*. Han deltok også i Verdensmesterskapet i 2009 i Milano, Italia der han tok bronsen.

Han vant sølv i boksing i vektklassen bantamvekt under de Panamerikanske leker 2011 i Guadalajara i Mexico. 

## Referanser


## Eksterne lenker
*
Vittorio Parrinello

**Vittorio Parrinello** (født 8. august 1983) er en italiensk amatørbokser, som konkurrerer i vektklassen bantamvekt. Parrinello har ingen større internasjonale resultater, og fikk sin olympiske debut da han representerte Italia under Sommer-OL 2008. Her ble han slått ut i åttendedelsfinalen i vektklassen *[[Boksing under Sommer-OL 2008 – Bantamvekt|bantamvekt]]*. Han deltok også i Verdensmesterskapet i 2009 i Milano, Italia der han ble slått ut i første runde.

## Referanser


## Eksterne lenker
*
Qanat Äbwtälipov

**Qanat Qalïzjanuly Äbwtälipov** (kasakhisk: ; født 22. mars 1983 i Barshino) er en kasakhstansk amatørbokser, som konkurrerer i vektklassen bantamvekt. Äbwtälipov har ingen større internasjonale resultater, og fikk sin olympiske debut da han representerte Kasakhstan under Sommer-OL 2008. Her ble han slått ut i åttendedelsfinalen av Yankiel Leon fra Cuba i vektklassen **[[Boksing under Sommer-OL 2008 – Bantamvekt|bantamvekt]]**. Han deltok også i Verdensmesterskapet i 2009 i Milano, Italia der kom til kvartfinalen.

## Eksterne lenker
*
Liste over kardinaler utnevnt av Benedikt XIII

**Liste over kardinaler utnevnt av Benedikt XIII** er en liste over de 29 kardinalene pave Benedikt XIII utnevnte i tolv konsistorier i perioden fra 11. september 1724 til 16. september 1740.

## 11. september 1724
* Giovanni Battista Altieri (også kjent som Giambattista Altieri)
* Alessandro Falconieri

## 20. november 1724
* Vincenzo Petra

## 20. desember 1724
* Prospero Marefoschi
* Agostino Pipia O.P.

## 11. juni 1725
* Niccolò Coscia (også kjent som Nicolò Paolo Andrea Coscia)
* Nicolò del Giudice

## 11. september 1726
* André-Hercule de Fleury

## 9. desember 1726
* *[[in pectore]]* Angelo Maria Quirini O.S.B.
* Nicolò Maria Lercari
* *in pectore* Marco Antonio Ansidei
* *in pectore* Prospero Lambertini, senere pave Benedikt XIV.
* *in pectore* Francesco Antonio Finy
* Lorenzo Cozza O.F.M.Obs.
* *in pectore* Gregorio Selleri O.P.
* *in pectore* Antonio Banchieri
* *in pectore* Carlo Collicola

## 26. november 1727
* Kardinal *in pectore* offentliggjort: Angelo Maria Quirini O.S.B.
* Diego de Astorga y Céspedes (også kjent som Diego de Astorga y Cépedes)
* Greve Sigismund von Kollonitsch
* Philipp Ludwig von Sinzendorf
* João da Motta e Silva

## 26. januar 1728
* Kardinal *in pectore* offentliggjort: Francesco Antonio Finy
* Kardinal *in pectore* offentliggjort: Marco Antonio Ansidei

## 30. april 1728
* Vincenzo Ludovico Gotti O.P.
* Leandro Porzia OSB
* Kardinal *in pectore* offentliggjort: Carlo Collicola
* Kardinal *in pectore* offentliggjort: Prospero Lambertini, senere pave Benedikt XIV.
* Kardinal *in pectore* offentliggjort: Gregorio Selleri O.P.
* Kardinal *in pectore* offentliggjort: Antonio Banchieri

## 20. september 1728
* Pierluigi Carafa
* Giuseppe Accoramboni

## 23. mars 1729
* Camillo Cibo

## 6. juli 1729
* Francesco Scipione Maria Borghese
* Carlo Vincenzo Maria Ferreri Thaon O.P.

## 8. februar 1730
* Alamanno Salviati

## Kilder
* Salvador Miranda: The Cardinals of the Holy Roman Church
Jelizaveta Bryzhina

**Jelizaveta Viktorivna Bryzhina** (ukrainsk: Єлизавета Вікторівна Бризгіна, født 1989) er en ukrainsk sptinter, som spesialiserer seg på 100 meter.

Hun er datter av de tidligere sovjetiske friidrettsutøverne Olga Bryzgina og Viktor Bryzgin, og studerer ved Luhansk Taras Shevchenko National University.

## Karriere
Som junior deltok hun i bl.a. Junior-EM i friidrett 2007. Her vant hun sølv på både 200 meter og 4 x 100 meter stafett, sammen Hanna Titimets, Anna Yaroshchuk og Nataliya Pohrebnyak.

I 2010 deltok hun i EM i friidrett 2010 i Barcelona, og reiste hjem med to medaljer. Først var hun med på det ukrainske stafettlaget som vant gull på 4 x 100 meter. I tillegg vant hun sølv på 200 meter individuelt, med tiden 22,44, som var ny personlig rekord. franske Myriam Soumaré vant gullet.

Hun vant også sølv på 200 meter ved Continental Cup i 2010 med tiden 23,37, bak Aleksandra Fedoriva.

## Referanser


## Eksterne lenker
* 
* European Athletics - ''Yelizaveta Bryzhina''
Sven Ole Engelsvold

**Sven Ole Engelsvold** (født 1977) er en norsk journalist og programleder som har vært ansatt i NRK siden 1997. Han har primært jobbet i radio og har fra 2022 vært programleder i samfunnsmagasinet ''Ekko'' i NRK P2.

Engelsvold er fra Klepp i Rogaland. 

Han jobbet i Radio 1 Jærradioen allerede mens han gikk på gymnaset. I 1997 ble han engasjert som programleder i *[[Poprush]]* på NRK P3 og har siden vært knyttet til NRK.

Fra 2000 til 2003 tok han utdanning som TV-journalist ved University of Westminster i London. Da var han freelancer i NRK, men siden har han arbeidet som programleder i NRK P1 og NRK P2 og som TV-journalist i diverse kultur og underholdnings-programmer i NRK1 og NRK2. Han har blant annet jobbet i *[[Sommeråpent]], [[Reiseradioen]]*, i redaksjonen for ''Den store klassefesten'' og *[[Brenner - historier fra vårt land]]*. Fra 2009 til 2012 var han programleder for ''Mozart og Madonna'' på P2 og var fra 2014 programleder for *[[Spillerom]]* i samme kanal. I 2022 ble han programleder i samfunnsmagasinet ''Ekko''.

I 1995 var Engelsvold vokalist på Zombie Porkchops album *Pig Party* sammen med Terje Winterstø Røthing.

## Referanser
Johan Peter Rønningen

**Johan Peter Rønningen** (1925–2013) var en norsk skolemann, lokalhistoriker, klokker, organist og misjonsvenn.

Han var sønn av snekker og småbruker Johan Kornelius Rønningen og Petrine Folvik på Mælasrønningen i Stjørdal. Han giftet seg i 1953 med sykepleier Dagrun Fiskvik, datter av gårdbruker og sparebankkasserer Ragnvald Fiskvik og Petrine Olausdatter Vågan på Skatval. En søster av Dagrun, Ingegjerd, var allerede gift med Johan Peters bror, Nikolai.

Etter eksamen ved Levanger lærerskole i 1953 var han lærer i Budal samt klokker og organist i Budal kirke 1953–1957. Han var lærer ved Øfsti skole i Stjørdal 1957–1959, deretter lærer ved Moen skole på Skatval frem til han gikk av med pensjon. I de 14 siste årene var han også rektor ved skolen. Rønningen vikarierte som organist i kirker i Stjørdal, Meråker, Åsen og Malvik, og var også klokker i Værnes kirke.

Han la ned et stort arbeid i kristelige organisasjoner, blant annet som medlem av kretsstyret for Det Norske Misjonsselskap, styremedlem i Misjonsbibelskolen i Trondheim, senere Olavsgården. Han satt i menighetsrådene i Skatval og Nedre Stjørdal og ledet Stjørdal Misjonsforening og menighetens misjonsutvalg. Han var redaktør i *Menighetsbladet* i Nedre Stjørdal prestegjeld.

Rønningen var ansvarlig for beretninger om Skatval kirke ved 90- og 100-årsjubileene i 1991 og 2001. Han var medforfatter av Værnes kirkes beretning ved 900-årsjubileet i 1985 og en bok om Folvik-slekten i 1994.

Rønningen ble tildelt Kongens fortjenstmedalje i 2002.

## Referanser
Gustav M. Flisnes

**Gustav Mjaaland Flisnes** (1928–2021) var en norsk veterinær og tidligere politiker (V). Fra 1972 representerte han Det Nye Folkepartiet (DNF).

Han avla eksamen ved Norges veterinærhøgskole i 1953, og var kontrollveterinær/byveterinær i Ålesund i årene 1954–1993. Flisnes var blant annet  sentralstyremedlem i Den norske veterinærforening (DNV), medlem av formannskap og kommunestyre i Borgund og Ålesund i 16 år, ordfører i Borgund og deretter i Ålesund fra 1968 til 1975 (etter sammenslåing av Ålesund og Borgund), medlem av fylkesting og fylkesutvalg i Møre og Romsdal, samt 2. vararepresentant til Stortinget fra Møre og Romsdal 1969–1973, men uten å møte. Han var styreformann i Tafjord Kraft i 14 år.

Flisnes ble i 1997 tildelt Kongens fortjenstmedalje i gull for 40 års samfunnsbyggende virke.

## Kilder
* «80 år: Gustav M. Flisnes». I: *Aftenposten*, 18. april 2008.
## Referanser


## Eksterne lenker
*
Han Soon-chul

**Han Soon-chul** (født 30. desember 1984) er en sørkoreansk amatørbokser som konkurrerer i vektklassen bantamvekt. Han har ingen større internasjonale resultater, og fikk sin olympiske debut da han representerte Sør-Korea under Sommer-OL 2008. Her ble han slått ut i åttendedelsfinalen av Héctor Manzanilla fra Venezuela i vektklassen bantamvekt. Han har også et sølv fra Asialekene i 2006 i Doha.
## OL-medaljer
*  2012  London - Sølv i boksing, lettvekt menn  Sør-Korea

## Eksterne lenker
*
Gu Yu

**Gu Yu** (født 12. juni 1983) er en kinesisk amatørbokser, som konkurrerer i vektklassen bantamvekt. Yu har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i åttendedelsfinalen av Veaceslav Gojan fra Moldova i vektklassen **[[Boksing under Sommer-OL 2008 – Bantamvekt|bantamvekt]]**. Han deltok også i Verdensmesterskapet i 2007 i Chicago, USA der han fikk kom til kvartfinalen.

## Referanser


## Eksterne lenker
*
Amy Robsart

**Amy Dudley** (opprinnelig **Amy Robsart**, født 7. juni 1532 i Norfolk, død 8. september 1560 i Cumnor Place i  Oxfordshire i England) var Lord Robert Dudleys første hustru. Dudley var fremste yndling av Elisabeth I og en av de mest inflytelserike personene i det elisabetanske England. Amy Dudley har første og fremst blitt kjent i historien på grunn av sin død, som er omfattet av mye spekulasjoner. Den teorien i forbindelse med hennes bortgang som vanligvis antas, er at hun brakk nakken ved et fall ned en trapp. Ettersom folk flest var overbevist om at hennes make Dudley etterstrebet et ekteskap med dronningen, var det mange som etter Amy Dudleys død anklaget ham for å ha forvoldt den. Spesielt gjennom det 19. århundre ble det skrevet mange biografier som tilsluttet seg denne teorien.

## Referanser
Liste over kardinaler utnevnt av Innocens XIII

**Liste over kardinaler utnevnt av Innocens XIII** er en liste over de tre kardinalene pave Innocens XIII utnevnte under to konsistorium i perioden fra 16. juni 1721 til 16. juli 1721.

## 16. juni 1721
* Bernardo Maria Conti O.S.B.Cas.

## 16. juli 1721
* Guillaume Dubois
* Alessandro Albani

## Kilder
* Salvador Miranda: The Cardinals of the Holy Roman Church
Sergej Vodopjanov

**Sergej Vladimirovitsj Vodopjanov** (russisk Сергей Владимирович Водопьянов; født april 1987 i Taldykorgan, Kasakhstan) er en russisk amatørbokser, som konkurrerer i vektklassen bantamvekt. Vodopjanov fikk sin olympiske debut da han representerte Russland under Sommer-OL 2008. Her ble han slått ut i åttendedelsfinalen av Akhil Kumar fra India i vektklassen **[[Boksing under Sommer-OL 2008 – Bantamvekt|bantamvekt]]**. Han deltok også i Verdensmesterskapet i 2009 i Milano, Italia der han tok sølvet bak Vasyl Lomatsjenko fra Ukraina. Vodopjanov er også verdensmester i boksing fra Verdensmesterskapet i 2007 i Chicago i USA, der han vant finalen mot Enkhbatyn Badar-Uugan fra Mongolia.

## Eksterne lenker
*
Jørgen Ottesen Brahe

**Jørgen Ottesen Brahe til Tostrup og Gundestrup** (født 19. februar 1554 på Knudstrup i Skåne, død 4. februar 1601 på Gundestrup, også i Skåne) var en dansk adelsmann av den fornemme Brahe-slekten. 

## Biografi
Han var sønn av Otte Thygesen Brahe til Knudstrup og Beate Clausdatter Bille, samt bror til Tycho og Sophie Brahe. Fra 1577 var han i et par år hoffjunker ved det danske hoff og deltok deretter i kort tid i krigene i Nederlandene. I 1580 giftet han seg med Ingeborg Nielsdatter Parsberg, hvormed han fikk Gundestrup, hvor han bygget nytt i 1570-årene.

Ved kong Jakob VI av Skottland og hans frue Anne av Danmarks bryllupsreise med besøk på Varberg slott, er det Jørgen som har ansvaret for det kongelige besøk og deres ferden igjennom lenet, og videre til Skottland. 

## Lensmann på Landkrone og Varberg
Han var fra 1588 til 1591 lensmann på Landskrone slott hvor han lot oppføre en bolig innenfor murene, og fra 1590-98 på Varberg. Han mottok relativt små forleninger, men avsto dog en gård han eide i Helsingør til kronen. 

I 1598 utbedret han Tostrup slott, og bygget opp igjen Tostrup kirke som var blitt rasert i Den nordiske syvårskrig. Han fikk også innrettet et slektsmausoleum til familien. 

Han døde av pest i 1601 sammen med sin kone på Gundestrup, samme år som Tycho Brahe døde i Prag.
Selv om hun først døde et par måneder etter ham, ble de gravlagt samme dag i Allerum kirke ved Gundestrup. Deres eneste overlevende barn, sønnen Tønne Brahe, falt i 1611 under Kalmarkrigen, bare 20 år gammel. 

## Referanser

## Eksterne lenker
* Jørgen Ottesen Brahe fra Dansk Biografisk Leksikon
Einar Tamber

**Einar Rolf Tamber** (født 16. november 1943 i Edinburgh, død 15. februar 2024) var en norsk lege, major og tidligere politiker (H).

## Bakgrunn og utdannelse
Han ble født i Edinburgh i Skottland som sønn av kontreadmiral Ragnvald A. Tamber og Nini Marie Aas, og vokste opp i Skottland, Amerika og Norge. Han tok studentereksamen ved Stabekk høyere skole i 1962. Etter ett års studier ved universitetene i Innsbruck i Østerrike og Bonn i Tyskland studerte han medisin ved University of Aberdeen 1964–1970, uteksaminert med graden *Bachelor of Medicine, Bachelor of Surgery*.

## Medisinsk karriere
Tamber var spesialist i allmennmedisin og samfunnsmedisin. I tillegg til sin norske legeautorisasjon hadde han svensk legelisens som spesialist i allmennmedisin, samt britisk lisens.

Den obligatoriske turnustjenesten avtjente han i Lillehammer og i Skjervøy, og deretter var han skipslege på en fregatt i et år.

Han var distriktslege og kommunelege i Namdalseid fra 1974, og assisterende fylkeslege i Nord-Trøndelag 1984–1990. Han var godkjent veileder for spesialistutdanning i allmennmedisin.

Han arbeidet i to år for Forsvaret med grad av major; i Bosnia som utrykningslege og i Kosovo som utrykningslege og bataljonslege, med blant annet over femti skarpe utrykninger i Bosnia, hovedsakelig med Black Hawk.

De siste årene av sin karriere arbeidet Tamber som spesiallege i Helsetilsynet, der han blant annet førte tilsyn med dykkingen på kontinentalsokkelen, og drev også privatpraksis med godkjenninger som sjømannslege, dykkerlege og flymedisiner.

## Politiske verv
Tamber var leder i Namdalseid Høyre, varamedlem av Namdalseid kommunestyre i to perioder samt varamedlem av Nord-Trøndelag fylkesting og hovedutvalget for helse- og sosialsaker, i tillegg til deltakelse i diverse nemnder og råd.

Han var 1. nestleder i Nord-Trøndelag Høyre i perioden 1990–1992.

## Utmerkelser
Tamber ble tildelt Forsvarets medalje for edel dåd, og mottok også flere andre norske og internasjonale medaljer.

## Referanser
Conanicut Island

**Conanicut Island** er en øy i munningen av og den nest største øya i Narragansett Bay i delstaten Rhode Island i USA. Øya består av byen Jamestown i Newport County. Det amerikanske folketellingsbyrået rapporterer om et landareal på 24,46&nbsp;km² og en befolkning på 5 622 innbyggere i henhold til folketellingen i 2000. Øya er del av fylket Newport County.

Vanntilgangen på øya har vært et problem. Den eneste kilden er akvifer, en vannførende bergart. Under tørken i 1999 førte mindre nedbør som var under gjennomsnittet til at grunnvannet sank.

Den ble befolket fra 1300 f.Kr. i det minste sesongmessig av lokale indianerstammer. En av de største gravstedene tilhørende urbefolkningen finnes her. I 1638 begynte engelske kolonister å bruke øya som beitemark. I 1675 gikk det ferge mellom Newport og øya og den ble i 1678 inkorporert i de engelske koloniene som Jamestown. Det var da rundt 150 beboere. Rundt 1700 var det rundt 200 beboere.

## Referanser
Johan Bagge

**Johan Bagge** (født 1707 i Bergen, død september 1768 i Drammen) var en norsk medaljekunstner.

Han var sønn av rådmann Karsten Bagge. Etter studenteksamen i Bergen i 1728 flyttet Bagge til København. Han fikk kongelig støtte til å bli stempelskjærer og gikk fra 1735 til 1739 i lære i Stockholm hos Johan Carl Hedlinger.

Etter endt læretid ble Bagge hoffkunstner. Tre medaljer har gjort ham kjent. De to første av disse ble utgitt i 1739: medaljen over kong Christian VI og dronning Sophie Magdalene ble og medaljen i anledning av innvielsen av Hirschholm slott. Den tredje medaljen, fra 1740, ble utgitt i anledning innflyttingen på Christiansborg slott i København. 

Bagge fikk også i oppdrag å gravere våpenskjold til kongens sølvservise. I tillegg til medaljer gjorde også Bagge andre arbeider i metall og arbeidet med rav, perlemor og skilpaddeskall.

Bagge ble i juni 1746 tollfunksjonær i Drammen og endte dermed sitt virke som medaljør.

## Referanser


## Eksterne lenker
* Christiansborgmedaljen av Johan Bagge , Universitetsmuseenes mynt- og medaljesamlinger
Hicham Mesbahi

**Hicham Mesbahi** (født 4. desember 1980 i Casablanca) er en marokkansk amatørbokser, som konkurrerer i vektklassen bantamvekt. Mesbahi har ingen større internasjonale resultater, og fikk sin olympiske debut da han representerte Marokko under Sommer-OL 2000, der han røyk ut i andre runde. Det samme gjorde han da han representerte Marokko under Sommer-OL 2004 i Athen, Hellas. Han representerte også Marokko under Sommer-OL 2008, der han ble slått ut i sin første kamp av Khumiso Ikgopoleng fra Botswana i vektklassen **[[Boksing under Sommer-OL 2008 – Bantamvekt|bantamvekt]]**. Han er også afrikamester fra 2002.

## Referanser


## Eksterne lenker
*
Storlien stasjon

**Storlien stasjon** er grensestasjonen mellom den norske Meråkerbanen og den svenske Mittbanan. Den ligger i Åre  kommune, omtrent 3,5 kilometer øst for riksgrensen. Den blir betjent av norske regionaltog mellom Trondheim og Storlien, og av tilsvarende svenske mellom Storlien og Sundsvall. Tidvis også av nattog til Stockholm og Göteborg. Et kort stykke øst for stasjonen er det svenske jernbanenettets høyeste punkt – 601 moh.

Mittbanan mot Östersund er elektrifisert, mens Meråkerbanen mot Trondheim ikke er det. Derfor kjøres trafikken mellom Trondheim og Storlien med dieseldrift. I løpet av 2025 ferdigstilles elektrifiseringen på norsk side.

|}

## Litteratur
* 
* 

## Eksterne lenker

* Sveriges Järnvägsstationer avsnitt S
Mellomvalg i USA

**Mellomvalg i USA** er en vanlig betegnelse på de valgene til Kongressen som holdes midt mellom to presidentvalg. Øvrige kongressvalg sammenfaller i tid med presidentvalgene. Mellomvalgene oppfattes gjerne som et mål på velgernes tilfredshet med den sittende presidenten. På engelsk kalles mellomvalgene for *midterm*, altså «midt i perioden».

Mellomvalget til Kongressen er et regulært kongressvalg. På valg er alle medlemmene av Representantenes hus (velges for to år) og en tredjedel av medlemmene av USAs senat (velges for seks år).

På valgdagen holdes også en del delstatsvalg og andre lokalvalg, blant annet på guvernører i et flertall av USAs delstater, og suppleringsvalg for å erstatte senatorer og guvernører som har falt fra.

## Se også
* Mellomvalget i USA 2010
* Mellomvalget i USA 2014
* Mellomvalget i USA 2018
* Mellomvalget i USA 2022

## Referanser
Appletini

**Appletini** er en cocktail som består av vodka og enten eplejuice, eplecider eller eplelikør. Den serveres gjerne med epleskive. Navnet «appletini» henspiller, i likhet med andre søte cocktailer som chocolatini og flirtini, på martini, men det handler mer om hvordan cocktailene serveres enn om smaken. De ble populære i 1980- og 1990-årene.

## Referanser
Black russian

**Black russian** er en alkoholbasert drink karakterisert av sin søte kaffesmak. I drinken inngår vodka og kaffelikør. En variant av drikken med fløte kalles white russian. 

## Referanser
Worapoj Petchkoom

**Worapoj Petchkoom** (født 18. mai 1981 i Surat Thani) er en thailandsk amatørbokser, som konkurrerer i vektklassen bantamvekt. Petchkoom fikk sin olympiske debut da han representerte Thailand under Sommer-OL 2004, der han tok sølvet bak Guillermo Rigondeaux fra Cuba. Han representerte også Thailand under Sommer-OL 2008, der han ble slått ut i kvartfinalen av Yankiel Leon fra Cuba i vektklassen **[[Boksing under Sommer-OL 2008 – Bantamvekt|bantamvekt]]**. Han deltok også i Verdensmesterskapet i 2007 i Chicago, USA der han røyk ut i andre runde.

## Eksterne lenker
*
Héctor Manzanilla

**Héctor Manzanilla** (født 28. juni 1985 i Los Teques) er en venezuelansk amatørbokser, som konkurrerer i vektklassen bantamvekt. Manzanilla har ingen større internasjonale resultater, og fikk sin olympiske debut da han representerte Venezuela under Sommer-OL 2008. Her ble han slått ut i kvartfinalen av Bruno Julie fra Mauritius i vektklassen **[[Boksing under Sommer-OL 2008 – Bantamvekt|bantamvekt]]**. Han deltok også i Verdensmesterskapet i 2007 i Chicago, USA der han kom til kvartfinalen og tapte mot Enkhbatyn Badar-Uugan fra Mongolia. Han har også et gull fra sør-amerikalekene fra 2006.

## Referanser


## Eksterne lenker
*
Akhil Kumar

**Akhil Kumar** (født 27. mars 1981 i Faizabad) er en indisk amatørbokser, som konkurrerer i vektklassen bantamvekt. Kumar har ingen større internasjonale resultater, og fikk sin olympiske debut da han representerte India under Sommer-OL 2008. Her ble han slått ut i kvartfinalen av Veaceslav Gojan fra Moldova i vektklassen **[[Boksing under Sommer-OL 2008 – Bantamvekt|bantamvekt]]**. Han har også et gull fra Samveldelekene i Melbourne i 2006.

## Eksterne lenker
*
George Caridia

**George Aristedes Caridia** (født 20. februar 1869, død 21. april 1937) var en britisk tennisspiller som deltok i de olympiske leker 1908 i London og 1912 i Stockholm.

Caridia vant to olympiske sølvmedaljer tennis under Sommer-OL 1908 i London. Han kom på andreplass i både single- og doubleturneringen innendørs. I single tapte han i finalen til Arthur Gore med 3-6, 5-7, 4-6. 

## OL-medaljer
* 1908  London -  Sølv i tennis, single herrer innendørs  Storbritannia 
* 1908  London -  Sølv i tennis, single herrer innendørs  Storbritannia

## Referanser


## Eksterne lenker
*
Fox Racing Shox

**Fox Racing Shox** er et merke benyttet av Fox Factory for markedsføring og salg av støtdempere for terrengsykler.

## Historie
Fox Racing Inc. ble startet i 1980 av Bob Fox i Watsonville, California. Det begynte med distribusjon av dempersystemer for motocross-sykler. Fox Racing Shox produserer nå støtdempere for motorsykler, biler, ATV og terrengsykler.

Frem til 2008 var selskapet eid av familien. I 2008 kjøpte private equity-selskapet Compass Holdings majoritetsandel i selskapet. Bob Fox fortsatte som daglig leder.

## Referanser


## Eksterne lenker

* Fox' historie
* Fox Racing offisiell side
Terror ombord (film fra 1989)

***Terror ombord*** (originaltittel: *Dead Calm*) er en australsk thriller fra 1989 regissert av Phillip Noyce. Filmen handler om et ektepar på seiltur i Stillehavet. Seilasen utvikler seg til et mareritt når de tar ombord en fremmed mann i havsnød. Hovedrollene spilles av Sam Neill, Nicole Kidman og Billy Zane. Filmen er basert på Charles Williams roman med samme tittel fra 1963.

*Terror ombord* ble godt mottatt av kritikerne. Nicole Kidman fikk sitt internasjonale gjennombrudd. Hun var 20 år gammel da hun ble valgt til rollen.

Den hadde norsk kinopremiere den 21. september 1989.

## Handling
Ekteparet John og Rae mister en baby i en bilulykke og drar på seiltur i Stillehavet for å få orden på livet og tankene. Der oppdager de en ensom mann i en båt, som sier han er eneste overlevende etter en ulykke. John tviler på historien, drar over til den fremmedes båt for å undersøke og oppdager at det ikke var noen ulykke – men mord. Mannen viser seg og være psykotisk og da Rae stiller spørsmål rundt hans versjon av handlingsforløpet tar han henne som gissel og stikker av i ekteparets båt. John, som er på den andre båten mens dette skjer, må kjempe en desperat kamp for å ta dem igjen.

## Om filmen

### Innspilling
Store deler av filmen ble innspilt på Great Barrier Reef, Gold Coast og Hamilton Island.

Produksjonskostnadene var på ca 10 millioner AUD.

### Filmanmelderne
*Terror ombord* ble godt mottatt av kritikerne. Den amerikanske filmanmelderen Roger Ebert gav den tre av fire stjerner.

Anmelderne i Aftenposten og VG gav den terningkast fire, mens Dagbladets anmelder gav den terningkast tre. VGs anmelder skrev blant annet at: «*"Terror om bord" er en besettende thriller. Stemningen er fortettet intens og — det er all grunn til å holde seg fast i sidemannen. Feilen er at i all sin skrekk og gru tipper filmen fullstendig over mot slutten*».

### Popularitet
Den ble en moderat publikumssuksess. Den innbrakte 2,4 millioner AUD i Australia, hvor den ble den nest mest innbringende australske kinofilmen i 1989. Den innbrakte $7,8 millioner i USA.

### Utmerkelser
Den ble tildelt fire priser av Australian Film Institute (musikk, klipp og foto), og en Golden Reel av Motion Picture Sound Editors i USA.

## Rollebesetning
* Sam Neill som John Ingram
* Nicole Kidman som Rae Ingram
* Billy Zane som Hughie Warriner
* Rod Mullinar som Russel Bellows
* Joshua Tilden som Danny
* George Shevtsov som Lege
* Michael Long som Lege, spesialist

## Andre filmatiseringer
*Terror ombord* kan til en viss grad sees som en nyinnspilling av Orson Welles halvferdige *The Deep*. Denne ble påbegynt i 1966, men aldri fullført. Produksjonen var preget av finansielle og tekniske problemer og i 1969 ble innspillingen midlertidig forlatt. På grunn av dødsfallet til en av hovedrolleinnehaverne ble den heller aldri fullført senere. I 1996 kom en tredje filmatisering, TV-filmen *Inhumanoid*. Handlingen i denne er lagt til verdensrommet.

## Referanser


## Fotnoter


## Eksterne lenker
*
John Joe Nevin

**John Joseph Nevin** (født 7. juni 1989 i Mullingar) er en irsk amatørbokser, som konkurrerer i vektklassen bantamvekt. Nevin fikk sin olympiske debut da han representerte Irland under Sommer-OL 2008. Her ble han slått ut i åttendedelsfinalen av Enkhbatyn Badar-Uugan fra Mongolia i vektklassen **[[Boksing under Sommer-OL 2008 – Bantamvekt|bantamvekt]]**. Han deltok også i Verdensmesterskapet i 2009 i Milano, Italia der tok bronsen.
## OL-medaljer
*  2012  London - Sølv i boksing, bantamvekt menn   Irland

## Eksterne lenker
*
Per Kofstad

**Per Kristen Kofstad** (født 1929 i Bergen, død 1997 i Oslo) var en norsk kjemiker, Ph.D.

Kofstad tok Ph.D.-graden ved University of California, Berkeley, i 1953 og dr. philos.-graden ved Universitetet i Oslo i 1964. Han var leder for gruppe for høytemperaturmaterialer, Sentralinstitutt for industriell forskning 1954–67 og forskningssjef samme sted 1968–74. Professor i uorganisk kjemi ved Universitetet i Oslo fra 1975, leder for Senter for materialforskning, Universitetet i Oslo 1990–94, professor emeritus 1995.

## Referanser


## Eksterne lenker
* Artikkel i Store norske leksikon
George Simond

**George Mieville Simond** (født 23. januar 1867, død 9. april 1941) var en britisk tennisspiller som deltok i de olympiske leker 1908 i London.

Simond vant en olympisk sølvmedalje tennis under Sommer-OL 1908 i London. Sammen med George Caridia kom han på andreplass i doubleturneringen innendørs. 

## OL-medaljer
* 1908  London -  Sølv i tennis, single herrer innendørs  Storbritannia

## Eksterne lenker
*
Din tanke er fri

***Din tanke er fri*** er et musikkalbum med Alf Cranner, utgitt i 1985. Det er også tittelen på Cranners visegjendiktning av den tyske folkesangen «Die Gedanken sind frei» som er kjent på trykk fra tidlig på 1800-tallet.

## Sporliste

# «Drikkevise»
# «Sinbads vise»
# «Din tanke er fri»
# «Hjemkomst»
# «Tommeliten»
# «Katastrofefantasi»
# «Luchin»
# «Sjømannsvise»
# «Gamle Louis»
# «Kveldssang»
# «Båt til lyst»

## Eksterne lenker
*
Sanger om fravær og nærvær

***Sanger om fravær og nærvær*** er et musikkalbum med Alf Cranner, utgitt i 1989 av plateselskapet Slagerfabrikken og ble produsert av Egil Kapstad.

## Sporliste
# «Samlivsblues»
# «Godt å bli sett – godt å bli hørt»
# «Hvis ikke nå, når da?»
# «En vise om sjelevandring»
# «Vals for sol og regn»
# «Sjømannsvise»
# «Gustav Wilhelms dagen derpå»
# «Varm sommer»
# «Det var da (Mathilde)»
# «Adrians hus»
# «Gammelt foto»
# «Vårt farlige liv»

## Eksterne lenker
*
Khumiso Ikgopoleng

**Khumiso Ikgopoleng** (født 5. desember 1979) er en botswansk amatørbokser, som konkurrerer i vektklassen bantamvekt. Ikgopoleng har ingen større internasjonale resultater, og fikk sin olympiske debut da han representerte Botswana under Sommer-OL 2004, der han røyk ut i andre runde. Han representerte også Botswana under Sommer-OL 2008 der han ble slått ut i kvartfinalen av Enkhbatyn Badar-Uugan fra Mongolia i vektklassen *[[Boksing under Sommer-OL 2008 – Bantamvekt|bantamvekt]]*.

## Referanser


## Eksterne lenker
*
Clement Cazalet

**Clement Haughton Langston Cazalet** (født 16. juli 1869 i St. James's, død 23. mars 1950) var en britisk tennisspiller som deltok i de olympiske leker 1908 i London.
 
Cazalet vant en olympisk sølvmedalje tennis under Sommer-OL 1908 i London. Sammen med Charles Dixon kom han på andreplass i doubleturneringen utendørs. 

## OL-medaljer
* 1908  London -  Sølv i tennis, single herrer utendørs  Storbritannia

## Referanser


## Eksterne lenker
*
Randi Solem

**Randi Andersdatter Solem**, pikenavn Lauvaas, (født 1775 i Tiller, død 1859 i Strinda) var en landskjent haugianer.
Solem var gift med soldat Haagen Erichsen Nideng fra Klæbu, men ble enke i 1798, etter bare ett års ekteskap, og livnærte deretter seg og sin sønn Haagen blant annet som veverske. Etter å ha hørt Hans Nielsen Hauge tale i 1799 begynte Solem selv å forkynne. Hun holdt husmøter i Trøndelag og reiste også for å tale i østlandsområdet. Hun ble senere gift med den kjente haugianeren Arent Solem fra Klæbu. Ekteparet flyttet til Kristiania der de bodde på gården Sandaker. 

Solem var blant de «eldste» Hauge utpekte i 1802. Hun ble arrestert og fikk en kortere fengselsstraff.

Solem kjente N.F.S. Grundtvig og virket for å utbre hans tanker i Norge.

## Referanser


## Litteratur
* Fiske, Solveig (1980) *Kvinner i Haugerørsla*. Oslo, Menighetsfakultetet (Spesialavhandling i kyrkjesoge)
* Rørvik, Sverre (1992) «Randi Solem: en "frafallen" haugianer eller en foregangskvinne i kirken?». I:*Trondhjemske samlinger*,  s. 5-39

## Eksterne lenker
* Artikkel om Randi Solem i Norsk biografisk leksikon
Johan Lyder Brun (1802–1865)

**Johan Lyder Brun** (1802–1865) var en norsk teolog og prost. Han var sønnesønn av Johan Nordahl Brun, far av maleren Christen Brun (1828–1905), og farfar til teologiprofessoren Johan Lyder Brun.

Brun var gift med Karen Claudine Ulrikke Pavels, datter av Claus Pavels. De hadde ti barn.

Brun gjorde tjeneste som prost i Avaldsnes fra 1832 til 1848. Her var han også en tid valgt til ordfører. Brun var sentral i Avaldsnesfunnet. 

Siden tjenestegjorde han i Norderhov.

## Referanser




## Kilder
* Nord-Karmøy historielag
Jon Kvalbein

**Jon Magnus Kvalbein** (født 1940) er en norsk pedagog, redaktør og skribent. Han var redaksjonssekretær og siden redaktør av tidsskriftet *[[Fast Grunn]]* fra  1963 til 2003. Han har vært en aktiv debattant i dagspressen, særlig i *[[Dagen]]*, *[[Vårt Land]]* og *[[Aftenposten]]*.

## Biografi
Kvalbein tok examen artium på Kristelig Gymnas i 1959 og studerte deretter realfag. Han ble cand.real. med fysikk hovedfag ved Universitetet i Oslo1965,  hans hovedoppgave var innen radioaktiv stråling. Deretter tok han pedagogikk mellomfag i 1966. Han var så lektor og inspektør ved Oslo lærerhøgskole fra 1966 til 1987, da han ble  rektor på Kvitsund gymnas, en stilling han hadde til 2000. De siste årene før han ble pensjonist i 2002 var han lektor samme sted.

## Verv
Jon Kvalbein har vært medlem av flere offentlige utvalg. Han var medlem av Kringkastingsrådet i 8 år og nestformann i Lærerutdanningsrådet i 4 år.

Han var medlem av Norsk Luthersk Misjonssambands hovedstyre i 18 år og var styremedlem i Norsk Lærerakademi, Norea Radio, Kristelig Gymnasium, Danielsens skoler og Kristne Friskolers Forbund.

Han er bror av Hans, Asbjørn, Aage og Agnar Kvalbein. 

## Kilder
* Aftenposten Kultur 20. august 2010 side 13

## Eksterne lenker
*